Lietuva 2022 m. Eurovizijoje

Lietuva dalyvavo 2022 m. Eurovizijoje, kuri vyko Turine, Italijoje. Lietuvos nacionalinis radijas ir televizija (LRT) norėdamas išrinkti dainą-atstovę organizavo nacionalinę atranką „Pabandom iš naujo! 2022“. Surengtą atranką laimėjo atlikėja Monika Liu su daina „Sentimentai“. Tai pirmas kartas nuo pat 1999 metų, kai Lietuva delegavo dainą, kuri buvo pilnai atliekama lietuvių kalba. 

Atlikėja Monika Liu sėkmingai pasirodė pusfinalyje, kur užėmė septintąją vietą su 159 taškais ir pateko į finalą, kuriame užėmė keturioliktąją vietą su 128 tašku – tai šeštas geriausias Lietuvos pasiekimas konkurse.

Priešistorė 

‎Iki 2022 metų Lietuva Eurovizijos dainų konkurse dalyvavo 21 kartą, kai debiutavo konkurse 1994 metais. Geriausias šalies pasiekimas buvo pasiektas ‎‎2006‎‎ metais, kai grupė LT United‎‎ atliko ‎‎dainą „We Are the Winners“, jie finale užėmė šeštąją vietą. ‎‎Nuo 2004‎‎ m‎‎. konkurso, kai buvo įvesta pusfinalių sistema, Lietuva į finalą pateko 10 kartų. 

Praėjusiais metais Lietuvai atstovavo grupė The Roop su daina „Discoteque“, grupė pateko į finalą ir jame užėmė aštuntąją vietą su 220 taškais.‎

Pabandom iš naujo! 2022 
„Pabandom iš naujo!“ – nacionalinio finalo formatas, sukurtas LRT, siekiant atrinkti Lietuvos dainą 2022 m. Eurovizijoje. Susipažinimas su visais atlikėjais apėmė trijų savaičių procesą, kuris prasidėjo 2022 m. sausio 8 d. Kiekvieną savaitę buvo atrenkama po 6 atlikėjus, kurie keliauja į pusfinalių etapą. Dviejuose pusfinaliuose pasirodė po 9 atlikėjus/grupes - bilietą į atrankos finalą gavo po 4 iš jų. Atrankos finalas vyko 2022 m. vasario 12 dieną, jį laimėjo Monika Liu su daina „Sentimentai“. Konkursą patikėta vesti Giedriui Masalskiui, Ievai Stasiulevičiūtei ir Richardui Jonaičiui.

COVID-19 pandemijos įtaka 
Dėl COVID-19 pandemijos rizikos dalyvių pasirodymai buvo įrašomi iš anksto didžiojoje LRT studijoje, filmuojant be žiūrovų (finalas buvo transliuojamas tiesiogiai). Siekiant sumažinti riziką užsikrėsti, filmavimų metu buvo užtikrinami kuo mažesni kontaktai tarp dalyvių ir techninio personalo, kiekvienas dalyvis gaudavo savo patalpą, kurioje turi pasiruošti pasirodymui. Filmavimai vykdavo visą dieną, paskiriant tikslų laiką skirtą dalyvio pasirodymo įrašymui, vėliau vedėjai ir komisijos komentarai taip pat nufilmuojami atskirai.

Dalyviai 
Konkurse norintys dalyvauti dainų autoriai ar atlikėjai paraiškas LRT galėjo pateikti iki lapkričio 25 dienos. Šiais metais visuomeninis transliuotojas prisidėjo prie muzikinio kūrinio ir įvaizdžio išpildymo – visi dalyviai galėjo kreiptis ir gauti 1500 eurų, kuriuos galėjo panaudoti dainos tobulinimui ir/ar sceninio įvaizdžio formavimui.

2021 m. gruodžio 7 d. LRT paskelbė „Pabandom iš naujo! 2022“ dalyvių sąrašą, kitą dieną (gruodžio 8-ą) LRT svetainėje buvo paskelbti ir dainų pavadinimai. 

2022 m. sausio 11 d. LRT pranešė, jog iš atrankos traukiasi Monika Linkytė ir Artūras Aleksiejus-Alekas. Monika Linkytė iš atrankos pasitraukė dėl sveikatos problemų, o Alekas dėl asmeninių aplinkybių, kurių plačiau nekomentavo.

Sugrįžtantys dalyviai 

Savo sėkmę šių metų atrankoje bandė ir Lietuvai anksčiau atstovavusios atlikėjos: Erica Jennings (2001, kaip grupės „SKAMP“ narė), Ieva Zasimauskaitė (2018), Monika Linkytė (2015) ir Vilija Matačiūnaitė (2014).

Kai kurie atlikėjai taip pat yra anksčiau dalyvavę atrankoje:
Lietuvai jau atstovavusios atlikėjos pažymėtos paryškintu šriftu.

Atrankinės laidos

Pirma laida (sausio 8 d.) 
 Laidos įrašymo data - sausio 4 d., Didžioji LRT studija.
 Komisijos sudėtis: Vaidotas Valiukevičius, Gertrūda Griniūtė, Ramūnas Zilnys, Vytautas Bikus ir Ieva Narkutė.
 Į pusfinalių etapą pateko 6 atlikėjai, buvo pašalinti likę 5 atlikėjai.
 Laidos metu buvo sulaukta 3765 balsų iš žiūrovų.
 Laidos įrašas (lrt.lt mediateka)

Antra laida (sausio 15 d.) 
 Laidos įrašymo data - sausio 10 d., Didžioji LRT studija.
 Komisijos sudėtis: Ramūnas Zilnys, Giedrė Kilčiauskienė, Leonas Somovas, Vytautas Bikus ir Ieva Narkutė.
 Į pusfinalių etapą pateko 6 atlikėjai, buvo pašalinti likę 5 atlikėjai.
 Laidos metu buvo sulaukta 4465 balsų iš žiūrovų.
 Laidos įrašas (lrt.lt mediateka)

Trečia laida (sausio 22 d.) 
 Laidos įrašymo data - sausio 11 d., Didžioji LRT studija.
 Komisijos sudėtis: Ramūnas Zilnys, Darius Užkuraitis, Gerūta Griniūtė, Vytautas Bikus ir Ieva Narkutė.
 Į pusfinalių etapą pateko 6 atlikėjai, buvo pašalinti likę 6 atlikėjai.
 Laidos metu buvo sulaukta 6367 balsų iš žiūrovų.
 Laidos įrašas (lrt.lt mediateka)

Detali informacija apie balsavimą

Pusfinaliai

Pirmas pusfinalis (sausio 29 d.) 
 Laidos įrašymo data - sausio 24 d., Didžioji LRT studija.
 Komisijos sudėtis: Ramūnas Zilnys, Gerūta Griniūtė, Giedrė Kilčiauskienė, Vaidotas Valiukevičius ir Ieva Narkutė.
 Šiame pusfinalyje kaip kviestinė atlikėja pasirodė Ieva Narkutė.
 Į finalą pateko 4 atlikėjai, buvo pašalinti likę 5 atlikėjai.
 Pusfinalio metu buvo sulaukta 6756 balsų iš žiūrovų.
 Laidos įrašas (lrt.lt mediateka)

Antras pusfinalis (vasario 5 d.) 
 Laidos įrašymo data – sausio 25 d., Didžioji LRT studija.
 Komisijos sudėtis: Ramūnas Zilnys, Gerūta Griniūtė, Ieva Narkutė, Vytautas Bikus ir Stanislavas Stavickis-Stano.
 Šiame pusfinalyje kaip kviestiniai svečiai pasirodė grupė Saulės kliošas.
 Į finalą pateko 4 atlikėjai, buvo pašalinti likę 5 atlikėjai.
 Pusfinalio metu buvo sulaukta 8974 balsų iš žiūrovų.
 Laidos įrašas (lrt.lt mediateka)

Detali informacija apie balsavimą

Finalas

Finalas (vasario 12 d.) 

 Plačiau apie Lietuvos atstovę skaitykite straipsnyje Monika Liu.
 Laidos įrašymo data - vasario 12 d. (tiesiogiai), Didžioji LRT studija.
 Komisijos sudėtis: Ramūnas Zilnys, Gerūta Griniūtė, Vytautas Bikus, Stanislavas Stavickis-Stano, Aistė Smilgevičiūtė, Ieva Narkutė ir Vaidotas Valiukevičius.
 Finale kaip kviestiniai svečiai pasirodė praėjusių metų atstovai, grupė The Roop.
 Atrankos finalą laimėjo atlikėja Monika Liu, surinkdama maksimalų komisijos įvertinimą ir ženkliai aplenkusi kitus dalyvius žiūrovų balsavime.
 Finalo metu buvo sulaukta 54915 balsų iš žiūrovų.
 Finalo įrašas (lrt.lt mediateka)

Eurovizijoje 

2022 m. Euroviziją Lietuvoje transliavo LRT radijas ir televizija, transliacijas komentavo muzikos žurnalistas Ramūnas Zilnys. Lietuvos balus finale pristatė praėjusių metų atstovų, grupės The Roop vokalistas Vaidotas Valiukevičius. Lietuvos eurovizinė delegacija, kurią sudarė 14 asmenų į Turiną išvyko ankstų balandžio 29 d. rytą – ją sudarė įvairūs LRT darbuotojai ir artimiausi Monikos Liu komandos nariai. Lietuos delegacija atgal į Lietuvą sugrįžo gegužės 16 naktį.

Pusfinalyje 

Dar kovo 29-ąją buvo paskelbta, kad Monika Liu pirmajame pusfinalyje pasirodys trečiuoju numeriu. Prieš Moniką Liu pasirodė Albanijos ir Latvijos atstovai, o po jos Šveicarijos atstovas. 

Pirmoji Lietuvos eurovizinė techninė repeticija vyko balandžio 30 dieną,  o antroji - gegužės 4-ją,  Monika Liu taip pat dalyvavo ir keliose generalinėse repeticijose, kurios vyko gegužės 9-10 dienomis. Gegužės 9 d. įvyko žiuri šou, kuriame visų balsuojančių šalių profesionalios žiuri stebėjo ir vertino visas konkuruojančias dainas.‎ 

Pusfinalio pabaigoje, Lietuva buvo paskelbta ketvirtuoju numeriu, kaip šalis, kuri patenka į finalą. Vėliau, po finalo, kai buvo paskelbti detalūs pusfinalių rezultatai, paaiškėjo, jog Lietuvos atstovė Monika Liu pirmajame pusfinalyje užėmė septintąją vietą ir surinko 159 taškus: 56 iš komisijų balsavimo ir 103 iš žiūrovų.

Finale 

Iškart po pirmojo pusfinalio visi į finalą patekę atlikėjai dalyvavo spaudos konferencijoje, joje jie traukė burtus, kurioje finalo dalyje jie pasirodys – Monika Liu išsitraukė antrąją finalo pusę. Vėliau renginio prodiuseriai Lietuvai paskyrė keturioliktąją pasirodymo poziciją, tarp Vokietijos ir Azerbaidžano atstovų.

Monika Liu dar kartą dalyvavo ir keliose generalinėse repeticijose, kurios vyko gegužės 13-14 dienomis. Gegužės 13 d. įvyko finalo žiuri šou, kuriame visų šalių profesionalios komisijos atidavė paskutinius balsus prieš tiesioginį pasirodymą. Lietuva finale užėmė keturioliktąją vietą, surinkusi 128 taškus: 35 iš komisijų balsavimo ir 93 iš žiūrovų.

Balsavimas

Lietuvos gauti taškai

Išdalinti Lietuvos taškai

‎Išsamūs balsavimo rezultatai 
Lietuvos komisijos nariai: 
 Aistė Lasytė
 Darius Užkuraitis
 Ieva Narkutė
 Jurga Šeduikytė
 Vaidas Baumila

Taip pat skaitykite 
 Lietuva Eurovizijoje
 Eurovizijos dainų konkursas 2022
 Eurovizijos dainų konkursas 2023
 „Pabandom iš naujo! 2020“
 „Pabandom iš naujo! 2021“
 „Pabandom iš naujo! 2023“

Nuorodos 
 LRT svetainės skiltis apie „Euroviziją“
 Visa informacija apie „Pabandom iš naujo! 2022“ (eurovisionworld.com svetainė)
 Visa informacija apie Lietuvos balsavimą (pirmajame pusfinalyje)
 Visa informacija apie Lietuvos balsavimą (finale)

Šaltiniai 

Lietuva Eurovizijos dainų konkurse